**Zasadnutie zo dňa 24.9.2012**

**Zápisnica 4/2012**

Zápisnica č. 4/2012 zo zasadnutia   
obecného zastupiteľstva vo Veľkých Kostoľanoch  
konaného dňa 24. septembra 2012, o 18.00 hod.

Počet poslancov OZ: 9  
Počet prítomných poslancov: 6

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:  
1. Otvorenie rokovania a návrh programu rokovania  
2. Kontrola overenia zápisnice z predošlého zasadnutia  
3. Návrh na overovateľov zápisnice zo zasadnutia  
4. Voľba návrhovej komisie na výrok uznesenia  
5. Správa audítora  
6. Monitorovacia správa   
7. Výška finančného limitu pokladne  
8. Návrh projektu verejného osvetlenia   
9. Návrh projektu čerpacej stanice pohonných hmôt   
10. Nájomný vzťah užívateľov obecných bytov (nové zmluvy a predĺženie)   
11. Záložné právo bytového domu na ul. Kanižská v prospech ŠFRB SR, MDVRR SR  
12. Verejné obstarávanie na dodávateľa elektrickej energie   
13. Výmena pozemkov medzi obcou a fyzickou osobou  
14. Informácia o zámere BIDSF spoločnosti Javys, a s.   
15. Digitálne rozšírenie káblovej televízie  
16. Informácia o kultúrnospoločenskej akcii Remeselnícky jarmok  
17. Informácia o spotrebe plynu po rekonštrukcii budovy DK a OcÚ   
18. Informácie o činnosti komisií, návrhy   
19. Vyhlásenie obchodnoverejnej súťaže na odpredaj pozemku   
20. Žiadosť Miroslava Homolu o odkúpenie obecného pozemku   
21. Žiadosť Miroslava Pekaroviča o odkúpenie obecného pozemku   
22. Žiadosť Mgr. Gilberta Lišku o odkúpenie obecného pozemku   
23. Žiadosť Jozefa Hanzela o odkúpenie obecného pozemku  
24. Vysporiadanie pozemkov medzi súkromnou osobou a obcou   
25. Žiadosť Viliama Magulu a manželky o odkúpenie obecného pozemku  
26. Žiadosť Ľubice Vnukovej o odkúpenie obecného pozemku   
27. Žiadosť Tennis Clubu Veľké Kostoľany o opravu oplotenia tenisových kurtov  
28. Žiadosť Tennis Clubu Veľké Kostoľany o prenájom priestorov domu kultúry   
29. Žiadosť Ing. Jozefa Kostolanského a manželky o odpredaj obecného pozemku   
30. Žiadosť Zuzany Gelnickej a manžela Alexandra o odpredaj obecného pozemku   
31. Žiadosť Mgr. Andreja Bučka o odkúpenie obecného pozemku  
32. Verejné obstarávanie na rekonštrukciu verejného osvetlenia   
33. Diskusia  
34. Návrh uznesenia   
1.  
OZ schvaľuje návrh programu rokovania.

Za: 5  
Proti: 0  
Zdržal sa: 0  
Počet poslancov pri hlasovaní: 5

2.  
Overovatelia zápisnice z predchádzajúceho zasadnutia Jozef Hricišák a Ľubomír Bartovič konštatovali, že zápisnica bola napísaná v súlade s rokovaním.

3.  
OZ schvaľuje návrh overovateľov zápisnice zasadnutia v zložení: Miroslav Maco a Mgr. Pavol Krátký.

Za: 5  
Proti: 0  
Zdržal sa:   
Počet poslancov pri hlasovaní: 5

4.  
OZ schvaľuje návrhovú komisiu na výrok uznesenia v zložení: Mgr. Erik Porubský a Jozef Hricišák.

Za: 5  
Proti: 0  
Zdržal sa: 0  
Počet poslancov pri hlasovaní: 5

5.  
OZ berie na vedomie správu audítora za rok 2011.

Za: 6  
Proti: 0  
Zdržal sa: 0  
Počet poslancov pri hlasovaní: 6

6.  
OZ berie na vedomie monitorovaciu správu za prvý polrok 2012

Za: 6  
Proti: 0  
Zdržal sa: 0  
Počet poslancov pri hlasovaní: 6

7.  
OZ schvaľuje výšku finančného limitu pokladničnej hotovosti v pokladnici vo výške 1000 Eur.

Za: 6  
Proti: 0  
Zdržal sa: 0  
Počet poslancov pri hlasovaní: 6

8.  
OZ berie na vedomie návrh projektu na Verejné osvetlenie v obci Veľké Kostoľany spoločnosti Development Mobilier, s.r.o. Piešťany.

Za: 6  
Proti: 0  
Zdržal sa: 0  
Počet poslancov pri hlasovaní: 6

9.  
OZ neschvaľuje žiadosť spoločnosti Oliva group s.r.o. Bratislava o odkúpenie pozemku vo vlastníctve obce, p.č. 155/1, k.ú. Zákostoľany na výstavbu čerpacej stanice PHM z dôvodu blízkosti obytnej zóny.   
V prípade výstavby čerpacej stanice PHM na inom pozemku, ktorý sa nenachádza v bezprostrednej blízkosti obytnej zóny je OZ pripravené o ďalšom návrhu rokovať.

Za: 6  
Proti: 0   
Zdržal sa: 0  
Počet poslancov pri hlasovaní: 6

10.  
OZ schvaľuje predĺženie a podpísanie nájomných zmlúv s nájomníkmi obecných bytov v obci Veľké Kostoľany nasledovne:

Predĺženie zmluvy na ďalšie tri roky:  
Beluský Roman a manž. Júlia, P. Jilemnického 910/39, do 16.10.2015   
Janegová Oľga, M. R. Štefánika 911/40, do 21. 10. 2015  
Pergerová Miriam, M.R. Štefánika 911/40, do 30.10. 2015  
Dovičičová Dagmar, M. R. Štefánika 911/40, do 13. 10. 2015  
Mačica Marián a manž. Marianna, M. R. Štefánika 911/40, do 30. 11. 2015  
Beluská Jana, J. Hollého 163/67, do 7. 10. 2015  
Táborská Zuzana, J. Hollého 163/67, do 30.9. 2015  
Žiško Róbert a manž. Lucia, J. Hollého 163/67, do 13.10. 2015  
Bachňák Juraj a manž. Martina, Mierová 918/39, do 29.9. 2015    
Fiala František, Mierová 918/39, do 29. 9. 2015  
Kukuč Milan a manž. Andrea, Mierová 918/39, do 29. 9. 2015  
Ing. Michalčík Tomáš a manž. Beáta, Mierová 918/39, do 29. 9. 2015  
Juriš Róbert a manž. Soňa, Mierová 918/39, do 29. 9. 2015  
Harajka Jozef a manž. Gabriela, Mierová 919/40, do 29. 9. 2015  
Hercegová Ivana, Mierová 919/40, do 29. 9. 2015  
Mgr. Papíková Janette, Mierová 919/40, do 29. 9. 2015  
Kollár Stanislav a manž. Anna Mgr., Mierová 919/40, do 29. 9. 2015  
Balón Stanislav a manž. Martina, Mierová 919/40, do 29. 9. 2015  
Ščipák Stanislav a manž. Alena, Mierová 919/40, do 29. 9. 2015  
Duran Peter a manž. Katarína, Mierová 920/41, do 29. 9. 2015  
Kollár Jozef a manž. Ivana, Mierová 920/41, do 29. 9. 2015  
Mužík Peter a manž. Adriana, Mierová 920/41, do 29. 9. 2015

Predĺženie zmluvy na jeden rok:  
Dovičic Ľubomír a manž. Viera, Mierová 918/39, do do 29. 9. 2013

Uzatvorenie zmluvy na jeden rok:  
Kollárová Eliška, Mierová 920/41, do 1. 9. 2013

Za: 6  
Proti: 0   
Zdržal sa: 0  
Počet poslancov pri hlasovaní: 6

11.  
OZ schvaľuje vykonanie záložného práva bytového domu na ul. Kanižská, Veľké Kostoľany, súpisné číslo 193, na parcele č.325/2 prostredníctvom uzatvorenia záložných zmlúv medzi Obcou Veľké Kostoľany a Štátnym fondom rozvoja bývania a Ministerstvom dopravy, výstavby a regionálneho rozvoja SR.

Za: 6  
Proti: 0   
Zdržal sa: 0  
Počet poslancov pri hlasovaní: 6

12.  
OZ schvaľuje vykonanie verejného obstarávania na dodávateľa elektrickej energie pre Obec Veľké Kostoľany.

Za: 6  
Proti: 0  
Zdržal sa: 0  
Počet poslancov pri hlasovaní: 6

13.  
OZ schvaľuje vysporiadanie pozemkov medzi Jozefom Orihelom, Športová 853/34, Veľké Kostoľany a Obcou Veľké Kostoľany podľa GP č. 670-21/2012 zo dňa 4. júna 2012 nasledovne:  
Obec Veľké Kostoľany kupuje od Jozefa Orihela: p.č. 264/8 - 22m2, p.č. 265/8 - 49 m2, p.č. 265/9 - 5m2, p.č., 2881/36 - 16m2, p.č. 2881/34 - 168 m2, 238/17 - 27m2, p.č. 238/21 - 76,5 m2.   
Vlastník pozemkov Jozef Orihel kupuje od obce Veľké Kostoľany z dôvodu osobitého zreteľa: p.č. 2881/33 - 66,66 m2, p.č. 2881/32 - 10 m2, 2881/31 - 10,88 m2, p.č. 2881/30 - 42,66 m2, p.č. 2881/29 - 39 m2, p.č. 2881/28 - 32,375 m2, p.č. 2881/26 - 61 m2, p.č. 2881/25 - 152 m2 a p.č. 2881/24 - 36 m2, p.č. 238/37 - 6,5 m2 a p.č. 2881/27 - 42 m2.  
Cena za 1m2 je 5 Eur.  
Pozemky obce sú prevádzané výmenou z dôvodu osobitného zreteľa, ktorým je   
skutočnosť, že výmenou si obec usporiada pozemky  pod miestnou komunikáciou.

Za: 6  
Proti: 0   
Zdržal sa: 0  
Počet poslancov pri hlasovaní: 6

14.  
OZ berie na vedomie zámer spoločnosti JAVYS, a.s. Bratislava správu o hodnotení BIDSF C7-A2 Zvýšenie kapacity existujúcich fragmentačných a dekontaminačných zariadení v lokalite jadrovoenergetického komplexu Jaslovské Bohunice. Verejné prerokovanie správy sa bude konať 26. septembra 2012 o 17.00 hod. v DK vo Veľkých Kostoľanoch.

Za: 6  
Proti: 0   
Zdržal sa: 0  
Počet poslancov pri hlasovaní: 6

15.  
OZ schvaľuje digitálne rozšírenie káblovej televízie.

Za: 5  
Proti: 0   
Zdržal sa: 1 (Bartovič)  
Počet poslancov pri hlasovaní: 6

16.  
OZ berie na vedomie informáciu o financovaní kultúrnospoločenskej akcie Remeselnícky jarmok 2012.   
Výdavky: 4449,03 Eur (účinkujúci, varenie gulášu, občerstvenie, pódium)  
Príjmy: 2750 Eur (sponzorská dotácia, prenájom verejného priestranstva)

Za: 5  
Proti: 0   
Zdržal sa: 1 (Bartovič)  
Počet poslancov pri hlasovaní: 6

17.  
OZ berie na vedomie informáciu o spotrebe plynu na vykurovanie budovy domu kultúry a obecného úradu za posledné vyúčtovacie obdobie nasledovne.  
Spotreba plynu pred rekonštrukciou zateplením: 21 121 m3 = 11 511 Eur (jún 2010/2011)  
Spotreba plynu po rekonštrukcii zateplením: 10 919 m3 = 7 220 Eur (jún 2011/2012)  
Rozdiel: 10 202 m3 , čo predstavuje ušetrené finančné prostriedky 4291 Eur.

Za: 6  
Proti: 0  
Zdržal sa: 0  
Počet poslancov pri hlasovaní: 6

18.  
OZ berie na vedomie informáciu o činnosti komisií.

Za: 6  
Proti: 0  
Zdržal sa: 0  
Počet poslancov pri hlasovaní: 6

19.   
OZ schvaľuje vyhlásenie obchodnoverejnej súťaže na odpredaj pozemku p.č. 158/9 s výmerou 340 m2 a p.č. 158/17 s výmerou 230 m2 v k.ú. Zákostoľany. Cena je stanovená na minimálne 10 Eur/1m2. Všetky náklady spojené s kúpou pozemku znáša kupujúci.

Za: 6   
Proti: 0   
Zdržal sa: 0   
Počet poslancov pri hlasovaní: 6

20.  
OZ schvaľuje žiadosť Miroslava Homolu, bytom Športová 799, Veľké Kostoľany o odkúpenie pozemku vo vlastníctve obce Veľké Kostoľany, z dôvodu osobitého zreteľa, p.č. 232/23 v k.ú. Veľké Kostoľany, s výmerou 156 m2, podľa GP č. 670-12/2012 zo dňa 14. marca 2012. Cena za 1m2 je 5 Eur. Všetky náklady spojené s kúpou pozemku znáša kupujúci.

Za: 6  
Proti: 0  
Zdržal sa: 0  
Počet poslancov pri hlasovaní: 6

21.  
OZ schvaľuje žiadosť Miroslava Pekaroviča, bytom Mierová 862, Veľké Kostoľany o odkúpenie pozemku vo vlastníctve Obce Veľké Kostoľany z dôvodu osobitého zreteľa, p.č. 640/110, 640/111, 640/112 v k.ú. Veľké Kostoľany. Cena za 1m2 je 3 Eur. Všetky náklady spojené s kúpou pozemku znáša kupujúci.

Za: 6  
Proti: 0   
Zdržal sa: 0  
Počet poslancov pri hlasovaní: 6

22.  
OZ schvaľuje žiadosť Mgr. Gilberta Lišku, bytom Špringerova 7, Veľké Kostoľany, o odkúpenie pozemku vo vlastníctve Obce Veľké Kostoľany z dôvodu osobitého zreteľa, p.č. 599/68, s výmerou 15 m2 v k.ú. Veľké Kostoľany.Cena za 1m2 je 3 Eur. Všetky náklady spojené s kúpou pozemku znáša kupujúci.

Za: 6  
Proti: 0   
Zdržal sa: 0  
Počet poslancov pri hlasovaní: 6

23.  
OZ schvaľuje žiadosť Jozefa Hanzela, bytom Kanižská 224/24, Veľké Kostoľany o odkúpenie pozemku vo vlastníctve Obce Veľké Kostoľany z dôvodu osobitého zreteľa, p.č. 2856/4 s výmerou 69 m2. Cena za 1m2 je 3 Eur. Všetky náklady spojené s kúpou pozemku znáša kupujúci.

Za: 6  
Proti: 0   
Zdržal sa: 0  
Počet poslancov pri hlasovaní: 6

24.  
OZ schvaľuje vysporiadanie pozemkov medzi súkromnou osobou Vladimírom Rapantom a manželkou Ingrid, bytom Trnavská cesta 378/70, Veľké Kostoľany a Obcou Veľké Kostoľany p.č. 182/2, 184/2 a 184/1 k.ú. Zákostoľany. OZ žiada žiadateľa vypracovať GP. Cena za 1m2 je 3 Eur.

Za: 6  
Proti: 0   
Zdržal sa: 0   
Počet poslancov pri hlasovaní: 6

25.  
OZ schvaľuje žiadosť Viliama Magulu a manželky, bytom A. Trajana 4830/3, Piešťany, o odkúpenie pozemkov vo vlastníctve Obce Veľké Kostoľany z dôvodu osobitého zreteľa, p.č. 2842/1 s výmerou 605 m2, p.č. 2842/2 s výmerou 114 m2, p.č. 2842/3 s výmerou pozemku 97 m2 a p.č. 2856/1 s výmerou 70 m2. Cena za 1m2 je 3 Eur. Všetky náklady spojené s kúpou pozemku znáša kupujúci.

Za: 6  
Proti: 0   
Zdržal sa: 0  
Počet poslancov pri hlasovaní: 6

26.   
OZ schvaľuje žiadosť Ľubice Vnukovej, bytom Kanižská 221, Veľké Kostoľany, Jozefa Koprnu, bytom Kanižská 220, Veľké Kostoľany a Michala Michalčíka s manželkou Máriou, bytom Kanižská 219, Veľké Kostoľany o odkúpenie pozemku vo vlastníctve Obce Veľké Kostoľany z dôvodu osobitého zreteľa, p.č. 2856/3 s výmerou 165 m2 v k.ú. Veľké Kostoľany. Cena za 1m2 je 3 Eur. Všetky náklady spojené s kúpou pozemku znáša kupujúci.   
OZ žiada vypracovať GP.

Za: 6  
Proti: 0   
Zdržal sa: 0  
Počet poslancov pri hlasovaní: 6

27.  
OZ berie na vedomie žiadosť Tennis Clubu Veľké Kostoľany, Školská 5, areál ZŠ, Veľké Kostoľany o opravu oplotenia tenisových kurtov, nakoľko sa oplotenie nachádza v havarijnom stave.   
Podľa uznesenia č. 9/2010 sa Tennis Club Veľké Kostoľany zaviazal bezodplatne udržiavať a zveľaďovať tenisové kurty po dobu trvania dlhodobého prenájmu.

Za: 6  
Proti: 0  
Zdržal sa: 0  
Počet poslancov pri hlasovaní: 6

28.  
OZ berie na vedomie žiadosť Tennis Clubu Veľké Kostoľany, Školská 5, areál ZŠ, Veľké Kostoľany o prenájom priestorov domu kultúry pre potreby tenisového tréningu detí a mládeže bezodplatne v rozsahu 6 hodín týždenne počas zimnej sezóny.

Za: 6  
Proti: 0   
Zdržal sa: 0  
Počet poslancov pri hlasovaní: 6

29.  
OZ schvaľuje žiadosť Ing. Jozefa Kostolanského a Ing. Lucie Kostolanskej, bytom Športová 924/45, Veľké Kostoľany z dôvodu osobitého zreteľa o kúpu časti pozemku z pôvodnej parcely č. 1534/3 vo vlastníctve obce. OZ žiada predložiť aktuálny GP. Cena za 1m2 je 5 Eur.

Za: 6  
Proti: 0   
Zdržal sa: 0  
Počet poslancov pri hlasovaní: 6

30.  
OZ schvaľuje žiadosť Zuzany Gelnickej a manžela Alexandra, bytom Športová 923/44, Veľké Kostoľany, z dôvodu osobitého zreteľa o kúpu časti pozemku s výmerou 240 m2 z pôvodnej parcely č. 1534/3 vo vlastníctve obce. OZ žiada predložiť aktuálny GP. Cena za 1m2 je 5 Eur.

Za: 6  
Proti: 0   
Zdržal sa: 0  
Počet poslancov pri hlasovaní: 6

31.  
OZ schvaľuje žiadosť Mgr. Andreja Bučka a manželky Dany, bytom Športová 922/43, Veľké Kostoľany, z dôvodu osobitného zreteľa o kúpu časti pozemku s výmerou 200 m2 z pôvodnej parcely č. 1534/3 vo vlastníctve obce. OZ žiada predložiť aktuálny GP. Cena za 1m2 je 5 Eur.

Za: 6  
Proti: 0   
Zdržal sa: 0  
Počet poslancov pri hlasovaní: 6

32.  
OZ schvaľuje vyhlásenie verejného obstarávania na Rekonštrukciu verejného osvetlenia LED technológiou v obci Veľké Kostoľany.

Za: 6  
Proti: 0   
Zdržal sa: 0  
Počet poslancov pri hlasovaní: 6

33.   
Diskusia

Ing. Peter Kolarovič:  
Informoval OZ o tom, že má záujem spolu s partnermi z ČR zrealizovať v areáli bývalej motokrosovej dráhy majstrovstvá SR a ČR v offroad triale. Preteky nebudú mať negatívny vplyv na občanov na ulici Športová, nakoľko vozidlá budú jazdiť len 5km/h.   
Ďalej požiada osloviť spoločnosť ASA Trnava, aby pracovníci po pozberaní a vysypaní zberných nádob odložili nádoby na miesto odkiaľ ich vzali.

Miroslav Maco:  
Pýtal sa, či máme záujem aby tu niečo fungovalo a či preto budeme niečo robiť. Povedal, že sú tu ľudia, ktorí spravujú obecný majetok a robia tak aby tu bolo niečo navyše. A obec to nestojí ani také prostriedky ako keby si to mala obec zobrať pod svoje krídla. Obec kráti financie a nehľadá riešenie. Hráči, ktorí hrajú v Kostoľanoch chcú mať podmienky také isté ako v Bohuniciach. Poukázal na platy, či aj pri platoch pozeráme na krátenie financií a futbal robia predsa ľudia zdarma a ešte im dávame aj menej peňazí. Pýtal sa, či je problém zmeniť VZN o poskytované dotácií. Ďalej uviedol, že z podkladov, ktoré dostal, nevie, koľko peňazí obec dostala. Pokiaľ bude mať podklady vytlačené z počítača od A po Z, koľko bolo čerpané a koľko plnené tak potom sa k tomu môže vyjadriť. Na základe toho potom bude vedieť, či môžeme dať zložkám peniaze alebo nie. Opýtal sa starostu, či mu je jedno či tu organizácie fungujú alebo nie. Ak starosta chce, aby tu organizácie fungovali, tak má preto niečo spraviť. Najlacnejšia alternatíva je to zrušiť. Nemá problém voziť dieťa hocikde, lebo mám na to prostriedky. Ale voľakto na to nemá. Je pravda, že 85 percent rodičov nevie kde má deti. Čo sa týka brigád na kurtoch, z 30 ľudí chodí na brigádu 6. Ochota rodičov je veľmi slabá. So správou ekonomickej komisie nesúhlasil a spraví všetko preto, aby tie prostriedky zložkám išli.   
Ďalej sa pýtal, či je v Katelstave účtovníčka taká potrebná. Svoju firmu má na dosť slušnej úrovni a nedokáže si predstaviť, že by tam dokázal uživiť ešte jednu silu. Nevie či je účtovníčka prijatá na polovičný alebo celý úväzok ani aký má plat. Zaujímalo by ho, koľko stojí jej mzda a tiež by tu bolo riešenie, keby sa zrušila jej funkcia. Konateľ Václav Hesko by sa naučil vystavovať zopár faktúr čo sa vystavuje. Navrhol, aby pán Hesko prišiel na stretnutie poslancov a riešil to.   
Žiadal vyriešiť zber komunálneho odpadu na ul. Poľná, aby cigáni nedávali do zberu veľa odpadu a tiež taký ktorý tam nepatrí. Poukazoval na ubytovanie rôznych cigánov a prisťahovaných ľudí do domov v obci.  
Ďalej navrhol jednotný dátum zasadnutí OZ.

Peter Gnebus:  
Čo sa týka interligy, nedohodol sa klub s pánom Šupom, lebo ten si stanovil presne termín, kedy si chceli prenajať tenisové kurty. Pán Šupa nerešpektoval ponuku klubu a chcel odsunúť deti na iný termín. Klub argumentoval tým, že kurty potrebuje v čase školskej dochádzky predovšetkým v popoludňajších hodinách a cez prázdniny sú kurty k dispozícii aj v popoludňajších hodinách, nakoľko deti trénujú hlave v predpoludňajších hodinách. Pri 276 zápasoch je vysoká spotreba antuky a čo sa zarobí sa musí použiť na novú antuku.  
Vyjadril sa, že zo strany obce tu nie je žiadna morálna pomoc, že z obce nikto nezavolá, či nepotrebujú niečo pomôcť a neopýta sa, ako sa vám darí v tejto zlej finančnej situácii. Majú skrátené finančné prostriedky a musia rozmýšľať odkiaľ ich vziať, z čoho zaplatiť telocvičňu a označil to za choré.

Michal Podolan:  
Navrhol, aby sa aj na budove v areáli TJ vymenili okná, aby sa ušetrili finančné prostriedky. Nesúhlasí s krátením rozpočtu pre futbalový klub, pretože sa krátia každým rokom. Povedal, že v Jaslovských Bohuniciach všetky náklady za futbal platí obec.

Marián Michalík:  
Oponoval M. Podolanovi tým, že si chcel prenajať priestory baru v budove futbalového klubu, ale klub to neschválil. Navrhol klubu, že sponzorsky vymení okná na hornom poschodí.

Zuzana Radošovská:  
Pýtala sa, či sa ušetrené peniaze z jarmoku alebo na vykurovaní v dome kultúry nemohli dať organizáciám. Čo sa týka tenisu, tak tenisový klub by ich ani nežiadal a nepotrebuje ich, pokiaľ by mali telocvičňu na tréningy zdarma.

Monika Gnebusová:  
Vyjadrila sa, že starosta určite nič nerobí preto, aby tu fungovali organizácie. Opýtala sa starostu, koľkokrát sa zúčastnil na tenisových kurtoch, keď sa niečo robilo. Ďalej sa pýtala, či sa prišiel starosta niekedy pozrieť na turnaje ktoré klub organizoval a či sa prišiel niekedy pozrieť na svoje deti. Opýtala sa či sa prišiel starosta pozrieť na kurty, či to funguje, či niečo klub nepotrebuje. Či sa starosta ako otec zaujímal o fungovanie klubu.   
Ďalej povedala, že ako otca ho nezaujíma, či budú mať kam chodiť trénovať jeho deti v zime. Povedala, že aký je záujem zo strany obce, taký je záujem aj zo strany poslancov o prácu starostu.  
So školou sa o poskytnutí telocvične zdarma alebo za polovicu rokovať nedá. Pán Šupa neakceptoval cenu pre interligu, žiadal cenu 2 eurá za 2 hodiny, čo sú úplne smiešne ceny. Nemal toľko charakteru, aby povedal klubu, že budú hrať v Jaslovských Bohuniciach, klub sa to dozvedel od iných ľudí. Budúci rok si môžu dať kľudne žiadosť a dohodnú sa na podmienkach.

Starosta:   
K informácii o konaní offroad trialu je potrebné poslať nejaké informácie a propozície, aby sa poslanci vedeli k tomu vyjadriť na pracovnej porade.   
Vyjadril sa, že podľa VZN o poskytovaní dotácií je možné poskytnúť prostriedky len do výšky príjmov z prijatých daní. Do 9. mesiaca to bolo vo výške 72 percent a preto aj dotácie môžu byť len do výšky príjmov. Nie je mu jedno, či budú zložky pracovať alebo nie a taktiež má záujem aby zložky pracovali a starali sa o svojich zverencov. Ako starosta je tu však v prvom rade pre obec a musí zabezpečovať veľa iných záležitostí. Nie je tu na to, aby sa starosta pýtal zložiek či niečo nepotrebujú. Naopak, niektorí poslanci sa vôbec nezaujímajú o to, či netreba v obci niečo pomôcť vybaviť. Keď sa organizoval jarmok, starosta s tromi poslancami ráno od šiestej zabezpečovali podujatie. Čo sa týka zrušenia funkcie ekonómky v Katelstave, nevie si predstaviť ako môže firma bez nej fungovať. S otázkami mzdy ekonómky sa však musia obrátiť na Václava Heska.  
Na prenájom telocvične odpovedal, že telocvičňu prevádzkuje a finančne zabezpečuje základná škola a aj napriek tomu, že obec je zriaďovateľom, škola si určuje výšku nájmu a čas prenájmu organizáciám. Taktiež platí svojim deťom za tréningy ako každý iný rodič a napriek tomu, že je starostom, nemôže s prenájmom telocvične nič robiť.   
K oprave oplotenia kurtov už pred mesiacmi povedal predsedovi klubu, že obec zabezpečí materiál a členovia klubu si to opravia. K požiadavke na prenájom sály domu kultúry je potrebné, aby sa žiadosť prerokovala na porade alebo v komisii. Ak by žiadosť poslali skôr, tak sa mohla prerokovať ešte pred zastupiteľstvom.

Ing. Gabriela Hájeková:  
Poukázala na to, že tenisový klub si mohol zarobiť peniaze na svoju prevádzku z peňazí za prenájom kurtov pre Interligu. Tie však klub odmietol a záujemcovia si našli iné kurty.   
Prostriedky z jarmoku a na vykurovaní sa ušetrili preto, lebo obec nemá dostatok príjmov a tak hľadal iné zdroje. Pracovníci obecného úradu sa snažia tlačiť všetky ceny dole a taktiež zháňať sponzorské dary. Niektoré položky sú nulové, z ktorých sa vôbec nečerpalo, lebo nie sú na ne peniaze. Keď sa budú hľadať peniaze na finančné vykrytie činnosti zložiek na sto percent, tak potom treba hľadať aj na ostatné.

Pavel Hambálek:  
Povedal, že nemôže futbalový klub porovnávať obec Veľké Kostoľany s Jaslovskými Bohunicami, nakoľko tam je príjem z daní neporovnateľne vyšší. Odporučil poslancovi Macovi porozprávať sa s konateľom Katelstavu na vysvetlenie situácie k otázke funkcie ekonómky. Na termíny zasadnutí reagoval, že zasadnutia sa robia podľa potreby a podľa predložených materiálov, ktoré sa majú schvaľovať.

34.  
OZ schvaľuje návrh uznesenia:

Za: 6  
Proti: 0   
Zdržal sa: 0  
Počet poslancov pri hlasovaní: 6

Overovatelia zápisnice:

Mgr. Pavol Krátký

Miroslav Maco